Săptămâna trecută a avut loc în oraşul nostru a VI-a ediţie a festiva- 
lului de arta povestirii şi teatru şcolar "Ţara mea de poveste”. Cu 
bucurie vă anunţăm că marele premiu, precum şi locurile 2 şi 3 au 
fost ocupate de trupele de teatru formate din copii de la Şcoala Sf. 
Ierarh Nicolae. 


* Preafericitul Părinte Neofit a trecut la cele veşnice miercuri, la vârsta de 78 de ani, după 11 ani de slujire ca 
Patriarh al Bisericii Ortodoxe Bulgare. Patriarhul Neofit a fost considerat un lider tolerant şi calm, dar şi un apărător 
zelos al valorilor creştine şi un susţinător al introducerii disciplinei Religie în şcolile bulgare. (sursa: basilica.ro) 


+ În perioada 18 martie 2024 — 18 mai 2024 se va desfăşura, în Arhiepiscopia Aradului, proiectul misionar 

„Ureuş spre Inviere”, ediţia a III-a”. Concursul va avea două secţiuni: secţiunea „Muzică bisericească” şi secţiu- 
nea „Glas de toacă”, la care vor putea participa copii şi tineri. (sursa: arhiepiscopiaaradului.ro) 


* Duminică, 10 martie 2024, IPS Timotei, Arhiepiscopul Aradului, i-a conferit academicianului Leon Dănăilă, 
renumit medic neurochirurg, cea mai înaltă distincţie eparhială, Crucea Sfântul Ierarh Sava Brancovici, în semn de 
aleasă preţuire pentru contribuţia deosebită adusă în tratarea celor bolnavi. (sursa: arhiepiscopiaaradului.ro) 


* Începând cu 17 iunie, parohiile şi mănăstirile vor putea aplica la programul naţional de instalare a sisteme- 
lor de panouri fotovoltaice. Programul este dedicat, de asemenea, şi instituţiilor din domeniul asistenţei sociale. 
(sursa: basilica.ro) 

+ Curtea Constituţională din Republica Moldova a decis luni ca sintagma „limba română” să rămână în legislaţia 
naţională, inclusiv în Constituţie. Decizia a fost luată în contextul unei sesizări făcute de un grup politic, prin care se 
Sa 


solicita verificarea constituţionalităţii deciziei de schimbare a denumirii limbii de stat, din „limba moldovenească” în 
„limba română”.. (sursa: basilica.ro) 


* Parlamentul României va avea o capelă ortodoxă care va fi sfinţită în data de 25 martie, de sărbătoarea Bu- 
nei Vestiri. România este printre puţinele state din Europa care nu are un astfel de spaţiu de rugăciune amenajat în 
clădirea Parlamentului. (sursa: basilica.ro) 


Cartea familiei Stăniloae. Trei generaţii văzute prin ochiul lui 
Dumitru Horia Ionescu. Dialoguri cu Răzvan Bucuroiu Iones- 
cu, Dumitru Horia 


E] a intrat în dimineaţa aceea în cameră, când venise de la Aiud. Era o dimineaţă de iar- 
nă foarte însorită. Era foarte frumos, soarele bătea foarte frumos acolo, în dormitorul 
din Calea Moşilor, şi ne-am împrietenit imediat. Aveam vreo patru ani. Şi mi-a spus: 
„Bună dimineaţa, Dumitraş, ce faci? Eu sunt tata mare”. Zic: „Nu, tata mare este aici în 
fotografiile acestea!”. Erau numai fotografii cu el tânăr, dar acum el arăta mult mai bă- 
trân... Şi mi s-a explicat că e, într-adevăr, tata mare, care acum s-a întors din „delegaţie” LE 
- fiindcă asta era, ştiam că el era în delegaţie și era o delegaţie care ţinea ceva timp. 


CARTEA FAMILIEI 


STĂNILOAE 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina 9 gmail.com sau la tel. 0734.194.372. Mulţumim tuturor pentru rugăciuni şi ajutor! 

Numărul 10 (CLĂXIII) 


D 17 - Duminica izgonirii lui Adam din Rai 

(a Lăsatului sec de brânză); 

Sf. ler. Patrick, luminătorul Irlandei; Sf. Cuv. 
Alexie, omul lui Dumnezeu 


L 18 - Sf. ler. Chiril al Ierusalimului (Sinodul 
II Ecumenic); Sf. Maria mironosiţa, sora Sf. 
Lazăr; Sf. ler. Nicolae Velimirovici; Sf. Eduard 
Mărturisitorul, regele Angliei 

Inceputul Postul Sfintelor Paşti. Canonul cel 
Mare. Post aspru 


M 19 - Sf. Me. Hrisant, Daria, Claudiu şi Ilaria; 
Sf. Mc. Dimitrie strungarul; Sf. Cuv. Inochen- 
tie (ucenicul Sf. Nil Sorski) 

Mărturisitorul Virgil Maxim (14997) 

Canonul cel Mare. Post aspru 


Mi 20 - Sf. 20 de Părinţi de la mănăstirea Sf. 
Sava, muceniciţi de arabi; Sf. şi Dreptul Abel, 
primul martir din istoria omenirii; Sf. ler. 
Cuthbert de Lindisfarne 

Canonul cel Mare. Post aspru 


J 21 - Sf. Ier. Iacob Studitul; Sf. Cuv. Serapion 
de Sidon; Sf. Cuv. Serafim de Viriţa 
Canonul cel Mare. Post aspru 


V 22 - Sf. Mc. Vasile din Ancira; Sf. ler. Epafro- 
dit, ucenicul Sf. Ap. Petru; Sf. Mc. Drosida, 
fiica împ. Traian, şi cele 5 fecioare canonice 
Mărturisitorul Ilie Tudor (2015) Post aspru 


S 23 - Sf. Mc. Nicon şi cei 109 ucenici; Sf.Cuv. 
Nicon de Pecerska; Mărturisitorii: Pr. Haralam- 
bie Balamace şi alţi 8 din Albania (1914) 

Sâmbăta Sf. M. Mc. Teodor Tiron (a colivelor). 
Pomenirea celor adormiţi - ULEI 


Foaie ortodoxă Lr-ru pentru suflet 


d REP Ta 


17 martie 2024 


Fremătând pretutindeni 

prin universul înstelat, un 
murmur se aude: 

legătura cu Dumnezeu îl cu- 

răţă pe om de păcat; 

legătura cu Dumnezeu te vindecă 
de boală; 

legătura cu Dumnezeu te eliberea- 
ză din moarte. 


Sr. NICOLAE VELIMIROVICI 

DRAGOSTEA dincolo de logică 


Uneori este greu să acceptăm faptul că Dumnezeul iu- 


birii poate rosti asemenea cuvinte ca „întunericul cel 
dinafară” (Matei 8, 12) sau „viermele cel neador- 
mit” (Marcu 9, 44). 


Pe de o parte, El spune, „Pe cel ce vine la Mine nu-l voi 
scoate afară” (loan 6, 37), însă este scris şi că vom bate la 
ușă şi El ne va răspunde, „nu ştiu de unde sunteţi. De- 
părtaţi-vă de la Mine toţi lucrătorii nedreptăţii” (Luca 13, 
25, 27). Dar şi faptul că EI ne previne este tot un semn al 
dragostei Sale. Dacă arătăm fie şi o mică dorinţă de a ne 
îndrepta, Domnul ne vine în ajutor. Chiar dacă îi dăm 
numai degetul mic, El ne va lua de mână şi ne va scoate 
din adânc. 


Primim cele spuse de Domnul despre iad ca fiind adevă- 
rate şi ne smerim. Aceasta ne aduce zdrobirea inimii şi 
smerenie, şi astfel ne apropiem mai mult de EI. Este un 
fel de a ne ţine mintea în iad. Unii Sfinţi spun că cel ce 
nu cugetă la iad, nu va scăpa de iad. Cel ce vieţuieşte fără 
a ţine seama de iad şi fără a face totul pentru a-l evita, nu 
va scăpa de el. La urma urmei este vorba despre a ne 
tăgădui propria logică şi a crede în cuvintele Domnului. 
Dacă ne luăm după logica noastră, vom rămâne în neşti- 
inţă, pentru că logica omenească rămâne mereu îngrădi- 
tă în limitele lumii zidite. Nici măcar închipuirea nu poa- 
te trece dincolo de ea. Nu cunoaştem nimic despre lumea 
nezidită până când nu începem să ne conformăm cuvân- 
tului Domnului care vine la noi din ea. Dacă primim 
porunca lui Dumnezeu şi începem să o punem în 


Versuri 


Păr. Zaharia Zaharou 


lucrare, harul vine să ne lărgească inima şi să ne 
lumineze mintea. Atunci începem să gândim altfel, 
dobândim altfel de avânturi şi aspirații. Suntem întăriţi 
şi statorniciţi într-o logică însuflată de Dumnezeu, care 
vine din lumea cealaltă. Fără cuvântul lui Dumnezeu şi 
fără chemarea Numelui Său, nu avem nicio legătură, 
niciun mijloc de a cunoaşte ceva despre lumea de sus. 


Vorbind despre iubirea dincolo de logică, Părintele So- 
fronie spune că iubirea faţă de vrăjmaşi este cu neputin- 
ţă fără dreapta credinţă în Hristos. Sfântul Pavel spune 
că chiar de ne-am da şi trupul să fie ars, nu este mare 
lucru, dacă nu facem aceasta pentru Hristos, adică dacă 
nu o facem în duhul smereniei lui Hristos (1 Corinteni 
13, 3). 


Dragostea pentru vrăjmaşi este cea mai înaltă formă de 
iubire, pentru că a ierta pe cel care te nedreptăţeşte ne- 
cesită o smerenie desăvârşită. Cu anevoie îi iertăm pe 
oamenii care ne ceartă atunci când am greşit. Inchipuiţi- 
vă cum este dacă suntem nedreptăţiţi atunci când sun- 
tem nevinovaţi. Este cu neputinţă să iertăm fără 
harul lui Hristos, fără prezenţa Sfântului Duh 
înlăuntrul nostru. Doar Hristos are această smerenie 
desăvârşită, pentru că a suferit o moarte nedreaptă. A 
fost fără de prihană, fără de păcat, şi totuşi S-a predat 
păcătoşilor care L-au omorât, rugându-Se pentru ei, 
„Părinte, iartă-le lor, că nu ştiu ce fac” (Luca 23, 24). 


Smerenia lui Hristos este cea care caracterizează 
adevărata iubire faţă de vrăjmaşi. 


E vremea postului din nou 


E vremea postului din nou şi Paştile-s aproape, 
Iisuse, sufletu-mi uscat se-apleacă să se-adape 
din al Cuvântului Izvor, din harul Crucii Tale, 
să-şi poată Golgota sui mai întărit pe cale. 


Ajută-mi, Doamne, să postesc cu-ntreaga mea fiinţă, 
cu duh ascuns şi înfrânat, şi plin de umilinţă, 
nimic fățarnic neavând, ca nu cumva odată 
să mă găsească vinovat Divina Judecată. 


Ajută-mă să pot ierta cu inima deplină 
pe orişicine-ar fi făcut în contra mea vreo vină; 
aşa cum eu mă rog să-mi ierți întregile-mi păcate, 
ajută-mă să iert şi eu la orice semen toate. 


Traian Dorz 


Ajută-mi, binele ce-l fac cât mai ascuns să-mi fie, 
nici o-ntristare să n-aduc, ci numai bucurie; 
fă-mi darnic sufletul deplin, căci şi acum, şi mâne 
Tu nu-mi socoţi după cât dau, ci după cât rămâne. 


Ajută-mi să nu strâng comori ce furul le răpeşte, 
ci aurul cel nevăzut ce-n ceruri străluceşte. 
— Aşa să-mi fie postul meu, ca-n Ziua Învierii 
să fiu iertat şi-nvrednicit de Slava Înfierii. 

PROFESORILOR MEI 


Asa am învăţat în viaţa de creştin, 
în special de la Sf. Liturghie, din ru- 
găciunile care se citesc acolo după 
Sfânta Impărtăşanie, că pentru orice 
dar pe care îl face Dumnezeu, ca să îl 
putem primi cu adevărat, să se aşeze 
în noi, să rodească şi să aducă cu el 
alte şi alte daruri, e nevoie de o mul- 
ţumire. De ce ar fi diferit în ceea ce 
priveşte darul învăţăturii primite de 
la profesorii noştri? Ca să se aşeze în 
noi ceea ce ni s-a dat în anii de şcoa- 
lă, este nevoie să mulţumim. Bineîn- 
ţeles întâi lui Dumnezeu, iar apoi 
profesorilor noştri. Dar oare numai 
pentru învăţătură trebuie să le mul- 
ţumim? 


Să ne amintim (cei care suntem la 
mijlocul vieţii) perioa- 
da de binecuvântată 
emulaţie intelectuală 
şi duhovnicească a 
anilor imediat urmă- 
tori Revoluţiei, în care 
profesorii în sfârşit 
puteau să predea toa- 
te, fără cenzură. În 
acele vremuri încă mai 
trăiau câţiva dintre 
marii dascăli interbe- 
lici, care ne-au redat 
măsura seriozității 
învățământului şi au 
ştiut să ne crească 
dornici de a le urma. 


Începutul de nou mileniu a adus în 
rândul învăţăceilor în tot mai mare 
măsură o oarecare blazare. Interne- 
tul începea să prindă teren şi, din 
păcate, înlocuia de multe ori cuvân- 
tul şi informaţiile profesorilor, poate 
din dorinţa adolescentină de a im- 
presiona, poate din nevoia de a su- 
plini ceea ce nu se ştia de către unii 
dascăli. Însă în continuare, majori- 
tatea profesorilor dăruiau, dăruiau 
din tot ce ştiau. Și aşteptau răspun- 
sul. Atunci am văzut prima dată la 
unii dintre dascăli frustrarea că vor 
să dea şi nu au cui. Imi aduc aminte, 
cum o profesoară, la un moment 
dat, ne-a spus: „Vă rog, vă rog, ridi- 
caţi mâna, întrebaţi-mă, vă rog să 


participaţi, vreau să vă aud”. Şi din 
păcate nimeni nu a reacţionat, deşi 
sala era plină de studenţi. 


Și am ajuns în anii pandemiei, în 
care s-a produs cutremurul cel ma- 
re: înlocuirea învățământului clasic 
cu predarea on-line. Ştim cu toţii ce 
a urmat, ce schimbări majore în via- 
ţa şcolarilor şi studenţilor, în menta- 
litatea celor aflaţi în creştere. Şi pro- 
cesul nu s-a încheiat. 


Îmi stăruie în minte scena din filmul 
Pianistul, în care în jur toate se pră- 
buşeau, oamenii mureau, era un 
continuu zbucium, o continuă şi 
asurzitoare durere, şi totuşi pianis- 
tul rămânea la pianul lui, continu- 
ând să cânte de unul singur, ca şi 


cum ar fi fost în faţa celui mai pre- 
tenţios şi mai minunat public. 


În anii pandemiei, profesorii noştri 
au rămas pe baricade, cântându-şi 
simfonia adaptată noilor condiţii, în 
faţa unor ferestre de calculator sau 
de telefon, în care de multe ori nici 
nu vedeau cine îi ascultă sau dacă îi 
ascultă. Şi au rămas la catedrele vir- 
tuale ca şi cum toţi ochii erau con- 
centraţi asupra lor, iar nu înceţoşaţi 
de distracţiile găsite în timpul ore- 
lor. Au continuat să (se) dăruiască 
cum au ştiut mai bine, au fost des- 
chiși, au dorit să fie provocaţi, majo- 
ritatea frustraţi că nu prea mai au 
cui. Bucuroşi să împărtăşească mai 


multe decât un simplu curs. Să răs- 
pundă la chestiuni de viaţă şi de 
moarte, într-o vreme de grele între- 
pări. 


Profesorii noştri sunt nişte eroi în 
faţa tuturor bombardamentelor post 
-pandemiei şi post-modernităţii. Ei 
nu mai luptă cu nevinovatele zbur- 
dălnicii şi revolte ale elevilor, ci cu 
acapararea tinerelor minţi de către 
măria-sa telefonul. Dacă în trecut, 
vorba dascălului era mai cu greutate 
chiar decât a părinţilor, astăzi idolul 
absolut al generaţiilor tinere este 
ecranul, cu tot ceea ce oferă el, bun 
şi mai ales rău. 


Ce nevoie să mai fie de profesori, 
când internetul este sufocat de infor- 
= maţii, cursuri, cărţi — 
cine mai controlează 
cât de valoroase şi ade- 
vărate sunt fiecare în 
parte? — pe care le pot 
accesa /copia învăţăceii 
cu un simplu click... 
Nu e vorba de a jude- 
ca, ci de a constata 
neputinţele unei gene- 
raţii, total nepregătite 
de ceea ce a venit asu- 
pra ei. Acum trăim într 
-o lume autistă, din 
care profesorii se luptă 
singuri, zi de zi, să-i 
scoată pe elevi, iar în 
lupta aceasta inegală, părinţii sunt 
de cele mai multe ori mai autişti de- 
cât propriii copii. Şi chiar dacă în 
unele şcoli e interzis la ore telefonul, 
dascălii au de luptat cu efectele lui: 
lipsa de concentrare, de interes, co- 
moditatea în gândire şi câte altele. 


Este o luptă inegală, ca a lui David 
împotriva lui Goliat, dar lui Dumne- 
zeu îi place să lupte alături de cei 
slabi. Dragi profesori, tocmai pietri- 
cica jertfei pe care o faceţi, pusă în 
praştia curajului de a rămâne stator- 
nic în dăruirea profesiei poate să fie 
chipul în care Dumnezeu va înfrânge 
Goliatul neputinţelor, nepăsării, 
neșştiinţei celor în faţa cărora veniţi 
zi de zi. VĂ MULŢUMIM! 

Ca de devreme ar trebui să încea- 
pă copiii postul? Conform învăţătu- 
rii Părinților Bisericii, un copil să- 
nătos începe să postească odată ce 
nu mai primeşte laptele mamei sale, 
adică în jurul vârstei de trei ani. (În 
vremurile străvechi, femeile evreice 
îşi alăptau pruncii până când aceştia 
ajungeau la trei ani.) 


Pe lângă necesitatea de a respecta 
postul, părinţii trebuie să aibă grijă 
şi să prevină ca cei mici să nu forme- 
ze obiceiuri de supraalimentare sau 
de a mânca prea des, în afara mo- 
mentelor stabilite pentru a lua masa 
- adică să nu mănânce între mese. 
Sfântul Teofan Zăvorâtul oferă pă- 
rinţilor sfaturi în acest sens: „Un 
copil ar trebui să mănânce în aşa fel 
încât, în timp ce îşi dezvoltă şi îşi 
întăreşte trupul şi îi conferă sănăta- 
te, să nu stârnească plăcerea cărnii 
în suflet. Indiferent cât de tânăr este 
copilul tău, el trebuie să înceapă încă 
de la vârstele cele mai fragede să-şi 
stăpânească trupul.” 


Când copiii cresc şi personalitatea şi 
înclinațiile lor devin mai clare, pă- 
rinţii ar trebui să arate tact în ceea ce 
priveşte normele postului. Ei nu tre- 
buie, de exemplu, să le interzică dul- 
ciurile împotriva voinţei lor, sau să 
facă zilele de post atât de stricte în 
ceea ce priveşte calitatea şi cantita- 
tea alimentelor încât să depăşească 
normele regulii Bisericii privind pos- 
tul. Copiilor bolnavi sau slabi li se 
poate acorda în mod firesc o dispen- 
să, sau chiar să fie eliberaţi de la 
post. 


MaxiMina 


Tinerii nu ar trebui să fie forţaţi să 
respecte strict toate normele postu- 
lui, dacă acestea îi copleşesc. Un as- 
tfel de post forţat nu va aduce bene- 
ficii sufletelor lor şi ar putea chiar 
să-i îndepărteze de acesta. Mântuito- 
rul a spus: „Milă voiesc, iar nu jer- 
tfă” (Mt. 9, 13). Intreaga semnificaţie 
a postului constă în autocontrolul 
de bunăvoie și impunerea de 
limite asupra propriei persoa- 


ne. Prin urmare, COpIII ar 
trebui învăţaţi să pos- 
tească încă de la o vâr- 
stă fragedă, astfel încât 
normele postului să nu 
le devină o povară 
când cresc. 


STUDIU 


privind relaţiile dintre post şi nutri- 
ție, creşterea şi activitatea fizică a 
copiilor şi adolescenților. (Elisavet- 
Anna Hrysokoou — Universitatea 
din Salonic) 


Pentru acest studiu a fost selectat un 
grup de 323 de băieţi şi 286 de fete 
cu vârste cuprinse între 5 şi 15,5 ani, 
elevi la o şcoală privată din Salonic. 
Au fost efectuate măsurători corpo- 
rale şi au fost administrate chestio- 
nare care vizau nivelurile de activita- 
te fizică, obiceiurile alimentare şi 
frecvenţa postului în perioadele ur- 
mătoare: în fiecare miercuri şi vi- 
neri, Postul Crăciunului, Postul Ma- 


re, Postul Sf. Apostoli şi Postul Ador- 
mirii Maicii Domnului. 


S-au înregistrat 3 grupe de alimente 
excluse în timpul postului: carne, 
produse lactate şi ouă, în 3 categorii: 
fără post în cele 5 perioade (FP), ab- 
ţinere în unele dintre perioade sau 
post parţial (PP), şi respectarea pos- 
tului sau post total (PT). 


Rezultate: Din cei 609 copii şi ado- 
lescenţi, 12% au respectat postul to- 
tal şi 43,3% au postit parţial. Un pro- 
cent semnificativ mai mare de copii 
şi adolescenţi cu vârsta >10 ani au 
ţinut PT în comparaţie cu copiii cu 
vârsta <10 ani (14,6% vs 9,5%, res- 
pectiv). Nu au fost observate diferen- 
ţe în înălţime şi nivelul de activitate 
fizică între copiii PT şi cei FP. Pro- 
centul de copii obezi a fost mai mare 
în grupul FP decât în grupul PT. 
Comparativ cu copiii PP şi PT, s-a 
constatat că copiii FP au avut un 
aport mai mare de acizi graşi satu- 
rati şi un aport energetic >100% din 
aportul zilnic recomandat de ener- 
gie, comparativ cu celelalte 2 catego- 
TI. 


Concluzii: Copiii care respectă peri- 
oadele de post par a fi mai aproape 
de aportul zilnic recomandat de nu- 
trienţi decât copiii care nu postesc. 
Nu s-a observat nicio diferenţă sem- 
nificativă în ritmul de creştere între 
copiii care au postit şi cei care nu au 
postit în nicio perioadă. 

Sfinți din Georgia 


SFÂNTUL IOAN ZEDAZENI 


reîncreștinătorul Georgiei (7 mai) 


A 

IL veacul al VI-lea, la două sute de 
ani după ce Sfânta Nina cea întoc- 
mai cu Apostolii predicase Evanghe- 
lia în Georgia (Iviria), cuviosului 
Ioan, un nevoitor din Antiohia, i s-a 
arătat însăşi Preasfânta Născătoare 
de Dumnezeu, care i-a poruncit să 
îşi aleagă 12 ucenici şi să meargă în 
Georgia spre a întări acolo poporul 
în credinţa creştină. Cuviosul a por- 
nit imediat la faptă. Sosind în Geor- 
gia, aceşti sfinţi părinţi misionari au 
fost întâmpinați cu cinste de arhie- 
piscopului Evloghie căruia i se arăta- 
se îngerul Domnului și i-a spus: „— 
Iată, soseşte din Siria robul Domnu- 
lui Ioan, împreună cu monahii lui. 
Acesta se va îngriji de credinţa pe 
care a sădit-o Sfânta Nina în ţara 
voastră. Ridică-te pentru a-i întâm- 
pina cu multă bucurie. Nu pune pi- 
edici lucrării lor, fiindcă sunt trimişi 
de către Dumnezeu şi împodobiţi cu 
toate virtuțile.” 


Ei au început imediat cu dumneze- 
iască râvnă predicarea lor. Este 
vrednic de admirat faptul că fericitul 
Ioan vorbea în georgiană, deşi îi era 
cu desăvârşire necunoscută. Regele 
şi tot poporul îi vedeau ca pe îngerii 
lui Dumnezeu. Din toate colţurile 
ţării a început să vină mulţime de 
popor. Cuvioşii cereau necontenit de 
la Dumnezeu prin rugăciunile lor să 
le arate un loc pentru a se stabili. Au 
trecut trei ani întregi. Intr-o zi, feri- 
citul Ioan, privind spre răsărit, a 
văzut deasupra muntelui Zedazeni o 
mulţime de draci, ca un nor negru şi 
gros, care îl provocau cu neruşinare. 
S-a întors atunci şi le-a spus ucenici- 
lor lui: 


— Priviţi, fiii mei, acei draci vicleni 
deasupra muntelui! M-am gândit să 
ne aşezăm acolo. Din această prici- 
nă, se pare, se poartă în acest fel 
dracii, pentru a ne înspăimânta. În- 
să avem de partea noastră puterea 
lui Hristos. Apoi s-a întors la draci şi 
le-a spus: 


— Vă poruncesc în numele lui Hris- 
tos să plecaţi departe, pentru că aco- 
lo va rămâne Ioan împreună cu fraţii 
lui. 


Dar când au pornit, râul Aragvi era 
ieşit din matcă. Trecerea acestuia 
era cu neputinţă, dar nimic nu putea 
să îi oprească. Fiind însoţiţi de arhi- 
episcop şi de popor, s-au apropiat de 
mal. S-a întors atunci fericitul loan 
către ucenicul său Sisoe şi i-a spus: 
„— Roagă-te, părinte, lui Dumnezeu, 


să trecem fără nicio primejdie pe 
malul celălalt.” Ucenicul, fiind întot- 
deauna ascultător, s-a întors către 
răsărit, a făcut trei metanii şi a în- 
semnat râul cu semnul sfintei cruci. 
Apoi a luat toiagul cuviosului, a lovit 
cu vârful lui apa şi a spus:,„— Râule! 
Bătrânul nostru îţi porunceşte să te 
opreşti până trecem pe malul celă- 
lalt.” Îndată râul s-a oprit din mersul 
lui şi i-a lăsat să treacă, de parcă în 
acel loc ar fi fost pământ uscat. Vă- 
zând poporul minunea, L-a slăvit pe 
Dumnezeu, Cel care le dăduse robi- 
lor Lui atâta har şi credinţă puterni- 
că. 


Îndată ce s-a răspândit vestea cum 
că monahii s-au aşezat pe munte, 
poporul a alergat pentru a-i întâlni. 
S-au adunat de peste tot orbi, surzi, 


îndrăciţi, pe care cuviosul îi tămădu- 
ia, întorcându-se la casele lor sănă- 
toşi, slăvind pe Dumnezeu. Mulţi 
dintre ei părăseau lumea şi intrau în 
obştea cuviosului. Astfel, muntele 
acoperit de păduri s-a umplut de 
monahi, care Îl slăveau neîncetat pe 
Cel Preaînalt. 


Într-o noapte i s-a arătat fericitului 
Ioan Preasfânta Născătoare de 
Dumnezeu însoţită fiind de Sfânta 
Nina şi i-a dat poruncă cuviosului să 
îşi trimită ucenicii în toată Georgia, 
pentru a propovădui cuvântul lui 
Dumnezeu şi pentru a povăţui oa- 
menii. Cuviosul Ioan i-a adunat pe 
toţi ucenicii săi, i-a sfătuit cum să 
trăiască departe de el, le-a împărțit 
fiecăruia moaştele pe care le avea şi 
apoi i-a trimis la propovăduire. 


Sfântul Ioan a rămas la Zedazeni şi a 
continuat lucrarea sa obişnuită, în 
tovărăşia diaconului Ilie, pe care l-a 
ţinut lângă el, ca sprijin la bătrâneţi- 
le lui. EI s-a predat luptelor duhov- 
niceşti. Muntele Zedazeni era fără 
apă, dar Sfântul Ioan s-a rugat lui 
Dumnezeu pentru un izvor, iar 
Domnul i-a trimis un izvor vindecă- 
tor, în vârful muntelui. Prin sfintele 
sale rugăciuni, un urs care venea 
deseori la izvor să bea a fost îmblân- 
zit şi a devenit paznic şi ocrotitor al 
mănăstirii de le poalele muntelui 
unde vieţuia cuviosul. Prin rugăciu- 
nile Sfântului Ioan, un om mut şi 
paralizat din copilărie a început să 
vorbească şi să meargă. 


După ce i-a slujit lui Dumnezeu timp 
de mulţi ani, Domnul l-a chemat pe 
Sfântul Ioan la Sine. Cuviosul şi-a 
cunoscut mai dinainte ceasul morţii. 
După ce a dat poruncă ca să fie în- 
gropat în peştera nevoinţelor sale, s- 
a împărtăşit pentru ultima oară. În 
acel moment a văzut înaintea lui o 
armată de îngeri şi mulţi sfinţi. Ve- 
niseră să îi primească sufletul său 
curat. 


I.G. 


Nr. 10/2024 


Tâlcuiri 


CURCUBEUL 


PS Daniil Stoenescu 


Vezi curcubeul şi binecuvântează pe Cel care l-a făcut; 
că foarte frumos este în strălucirea sa” (Isus Sirah, 43, 
13) 


În aceste cuvinte ale înţeleptului Isus Sirah se oglindește 
în toată frumuseţea sa naturală şi biblică, „semnul legă- 
mântului” încheiat între Dumnezeu şi „tot sufletul viu ce 
este cu voi din neam în neam şi de-a pururi” (Facere 9, 
12)., pe vremea patriarhului Noe, îndată după potop. 


Curcubeul este un lucru „nou sub soare”, care 
nu a existat înainte de potop. Oamenii de la Adam şi 
până la Noe n-au avut nici prilejul, nici bucuria şi nici 
fericirea de a vedea şi contempla frumuseţea şi străluci- 
rea curcubeului şi de a-i desluşi înțelesurile şi nuanțele 
luminii sale spirituale. Abia odată cu încheierea legă- 
mântului şi a binecuvântării rostite de Dumnezeu în faţa 
sfântului Altar al lui Noe, se arată şi se pune ca semn 
„curcubeul în nori”. 


Iar acest semn sprijină bolta cerească a Sfintei Scripturi, 
a creaţiei şi a Bisericii lui Hristos. Am putea spune că 
linia curcubeului biblic este marcată şi însemnată de 
zborul porumbelului cu ramura de măslin. Iar ramura de 
măslin este „rădăcina” curcubeului, ca lucrare a Duhului 
Sfânt. 


De două ori mai apare curcubeul în revelaţia Sfintei 
Scripturi. Mai întâi, în descoperirea Sf. Prooroc Iezechiel 
de la râul Chebar: „Cum este curcubeul ce se află pe cer 
la vreme de ploaie, aşa era înfăţişarea acelei lumini stră- 
lucitoare care-l înconjura. Astfel era chipul slavei Dom- 
nului. Şi când am văzut eu aceasta, am căzut cu faţa la 
pământ” (lezechiel 1, 28). Şi al doilea moment este în 
revelaţia Sf. Apostol Ioan din insula Patmos: „Şi Cel ce 
şedea semăna la vedere cu piatra de iasp şi de sardiu, iar 
de jur împrejurul tronului era un curcubeu, cu înfăţişa- 
rea smaraldului” (Apocalipsa 4, 3), dar şi în viziunea 
puternicului înger ce se coboară din cer: „Şi am văzut alt 
înger puternic, pogorându-se din cer, învăluit într-un 
nor şi pe capul lui era curcubeul, iar faţa lui strălucea ca 
soarele şi picioarele lui erau ca niște stâlpi de 

foc” (Apocalipsa 10, 1). 


Prin urmare, curcubeul înconjoară tronul lui Dumnezeu, 

este manifestarea slavei Lui şi cunună a îngerilor trimişi 
din cer cu misiune pe pământ. 


Curcubeul biblic leagă pe vecie începutul lumii 
cu sfârșitul ei, Facerea cu Apocalipsa, cheia lui David 
cu Uşa oilor, stâlpul şarpelui de aramă al lui Moise cu 
Crucea Mântuitorului Iisus Hristos, Mana cerească cu 
Sf. Euharistie, trecerea Iordanului cu Taina Botezului, 
nunta din Cana Galileii cu Nunta Fiului de Împărat, iz- 
băvirea lui Iona din pântecele chitului de Invierea lui 
Hristos. 


Curcubeul ca semn al harului, sprijinit pe Scara lui 
Iacov din Vechiul Testament şi pe Crucea lui Hristos din 
Noul Testament, adapă omenirea întreagă şi lumea creş- 
tină din cele 12 izvoare de la Elim şi din izvorul Siloamu- 
lui, de la stânca din Horeb şi din fântâna lui Iacov din 
Sihar şi ne călăuzeşte tainic spre Canaan și Betleem, iar 
mistic spre Emaus şi spre Damasc. 


Curcubeul biblic este streaşina cerului aplecată deasupra 
pământului, este drumul înălţării carului de foc al Sfân- 
tului Ilie şi calea întoarcerii lui şi a lui Enoh, mai înainte 
de Parusie. 


Curcubeul este tronul „semnului Fiului Omului”, adică al 
Sfintei Cruci ce se va arăta pe cer, punte a îngerilor şi a 
sufletelor noastre după moarte. Pentru orice creştin, 
perspectiva contemplaţiei duhovniceşti face din curcu- 
beu boltă a gândurilor curate, iluminate şi înaripate şi 
cupolă a inimilor aprinse de dor şi dragoste după Dum- 
nezeu. 


Curcubeul este pod între potopul de apă care a fost şi 
potopul de foc care va fi, lanţ de aur între corabia lui Noe 
şi Biserica lui Hristos. 


Curcubeul este semn al potolirii tuturor furtunilor: a 
potopului şi a celor de pe Marea Galileii şi Mediteranei 
(Faptele Apostolilor 27), dar şi semn al înseninării ceru- 


lui pe faţa pământului şi a omului. Curcubeul de 
fapt a răsărit de acolo de unde porumbe- 
lul a rupt ramura de măslin! 

Credința și sănătate 


E] 


Sănătatea SUFLETULUI, 
sănătatea TRUPULUI (1) 


Oamenii pot să se vindece în- 
tr-adevăr în biserici atunci când 
ating sfintele moaşte. Oamenii de 
ştiinţă din Petersburg au dovedit-o şi 
au descoperit şi mecanismul 
„material” al acestui fenomen divin. 
„O rugăciune este un remediu puter- 
nic”, spune Valeri Slezin, şeful Labo- 
ratorului de Neuropsihofiziologie al 
Institutului de Cercetare şi Dezvolta- 
re Psihoneurologică Bekhterev din 
Sankt Petersburg. „Rugăciunea nu 
numai că reglează toate proce- 
sele din organismul uman, dar 
ea repară și structura grav 
afectată a conştiinţei.” 


Profesorul Slezin a făcut ceva 
de necrezut — a măsurat pute- 
rea rugăciunii. E a înregistrat 
electroencefalogramele unor 
călugări în timp ce se rugau şi 
a captat un fenomen neobişnu- 
it — „stingerea” completă a cor- 
texului cerebral. Această stare 
poate fi observată numai la 
bebeluşii de trei luni, atunci 
când se află lângă mamele lor, 
în siguranţă absolută. Pe măsură ce 
persoana creşte, această senzaţie de 
siguranţă dispare, activitatea creie- 
rului creşte şi acest ritm al biocu- 
renţilor cerebrali devine rar, numai 
în timpul somnului profund sau al 
rugăciunii, aşa după cum a dovedit 
omul de ştiinţă. Valeri Slezin a numit 
această stare necunoscută „trezvie 
uşoară, în rugăciune” şi a dovedit că 
are o importanţă vitală pentru orice 
persoană. 


Este un fapt cunoscut că bolile sunt 
cauzate mai ales de situaţii negative 
şi afronturi care ne rămân înfipte în 
minte. În timpul rugăciunii, însă, 
grijile se mută pe un plan secundar 
sau chiar dispar cu totul. Astfel, de- 
vine posibilă atât vindecarea psihică 
şi morală, cât şi cea fizică. 


Slujbele bisericeşti ajută şi ele la 


ameliorarea sănătăţii. Inginera şi 
electrofiziciana Angelina Malakov- 
skaia de la Laboratorul de Tehnolo- 
gie Medicală şi Biologică din Sankt 
Petersburg a condus peste o mie de 
studii pentru a afla caracteristicile 
sănătăţii unor enoriaşi înainte şi du- 
pă slujbă. A rezultat că slujba în 
biserică normalizeaza tensiu- 
nea şi valorile analizei sângelui. 


Se pare că rugăciunile pot să neutra- 
lizeze chiar şi radiaţiile. Se ştie că 
după explozia de la Cernobil, instru- 


mentele de măsură pentru radiaţii 
au arătat valori care depăşeau capa- 
citatea de măsurare a instrumentu- 
lui. Însă în apropierea Bisericii Ar- 
hanghelului Mihail, aflată la patru 
km de reactoare, valoarea radiații- 
lor era normală. 


Oamenii de ştiinţă din Petersburg au 
confirmat, cu ajutorul experimente- 
lor efectuate, că apa sfinţită, semnul 
Crucii şi bătutul clopotelor pot 
să aibă, de asemenea, proprie- 
tăţi vindecătoare. De aceea, în 
Rusia, clopotele bat întotdeauna în 
cursul epidemiilor. Ultrasunetele 
emise de clopotele care răsună 
omoară viruşii de gripă, hepatită şi 
tifos. Proteinele viruşilor se 
„încovoaie” şi nu mai poartă infecția, 
a spus A. Malakovskaia. 


Cercetătorii suedezi au fost primii 
care au ajuns la concluzia că clopote- 


le emit ultrasunete. Ruşii au apro- 
fundat studiile privind caracteristici- 
le undelor sonore propagate de clo- 
pote şi au demonstrat faptul că aces- 
tea acţionează ca nişte generatoare 
de ultrasunete. În concret, cercetăto- 
rii au demonstrat că sunetele acti- 
vează particulele elementare ultra- 
uşoare, aşa-numiţii microleptoni din 
mediul înconjurător, curăţindu-i de 
microbi şi bacterii, iar asupra orga- 
nismelor acţionează prin blocarea 
izotopilor nocivi şi a radicalilor liberi 
având efect de întinerire. În lume 
există multe clinici care folo- 
sesc acest tip de terapie în tra- 
tarea unor afecţiuni precum 
distonia vasculară, hipertensi- 
unea arterială, insomnia, ulce- 
SI rele, astmul, bolile cardiace, 
dar şi în creşterea imunităţii, 
îmbunătăţirea circulaţiei san- 
gvine şi a compoziţiei sângelui. 
Ba chiar şi în ameliorarea sau 
chiar înlăturarea durerilor pro- 
vocate de boala canceroasă ce 
anterior n-au putut fi nici mă- 
car diminuate cu cele mai pu- 
ternice analgezice. 


Studiile din ultimele decenii au de- 
monstrat efectul benefic al tera- 
piei cu sunete emise de clopote 
în tratarea cu succes a multora din- 
tre afecțiunile psihice şi psihosoma- 
tice, simpla ascultare a unei înregis- 
trări cu sunete produse de clopote 
alungând depresia, anxietatea, in- 
somnia, teama, nervozitatea. Anu- 
miţi cercetători ce au studiat acest 
tip de terapie au concluzionat că, sub 
influenţa sunetului de clopot, câm- 
pul energetic al corpului uman se 
curăţă, iar imunitatea fizică se întă- 
reşte. Principiul de acţionare e sim- 
plu în sensul că sunetele emise de 
clopote, de o frecvenţă foarte înaltă, 
le distrug membrana, în urma cărui 
fapt acestea devin inofensive, aju- 
tând organismul să fie cel învingător 
în lupta cu boala. (va urma) 


